Befrielsens tid

Befrielsens tid  (italiensk originaltittel: Paisà) er en italiensk spillefilm fra 1945, regissert av Roberto Rossellini. Handlingen er lagt til Italia under andre verdenskrig.

= Handling 
Under den allierte invasjonen av Sicilia finner en amerikansk patrulje veien til en landsby i løpet av natten, men bare én av amerikanerne snakker italiensk. Den lokale unge kvinnen Carmela, som ønsker å finne igjen broren og faren sin, samtykker i å lede den amerikanske patruljen forbi et tysk minefelt for å komme seg til sjøen. Samtidig som en av soldatene, Joe, får i oppdrag å holde øye med Carmela ved en slottsruin, inspiserer de andre soldatene resten av området. Til tross for språk-barrieren mellom dem blir Joe etter hvert interessert i Carmela. Når Joe blir skutt av en tysk snikskytter, gjemmer Carmela ham i kjelleren av bygningen. Men Joe dør kort tid senere av skadene, så hun tar våpenet hans og begynner å skyte mot fienden. Når amerikanerne kommer tilbake, oppdager de Joes kropp og antar at Carmela har drept ham. Men Carmela blir drept kort tid senere, etter å ha blitt skutt av en tysk patrulje.

De allierte styrkene invaderer snart fastlands-Italia, og tar kontroll over havnen i Napoli. En foreldreløs ung mann ved navn Pasquale møter en beruset afro-amerikansk soldat, som heter Joe. Etter at soldaten sovner, tar Pasquale støvlene hans. Dagen etter oppdager Joe, som viser seg å være fra militærpolitiet, Pasquale i det hun stjeler forsyninger fra en lastebil. Soldaten krever å få støvlene sine tilbake. Men når gutten tar han med seg dit han bor, får Joe se all elendigheten gutten lever i - og han velger å reise sin vei uten støvlene sine. Francesca, en ung prostituert i det nå frigjorte Roma, tar med seg Fred - en alkohol-påvirket amerikansk soldat, til et værelse hvor hun betjener kundene sine.

Men Fred er ikke interessert i hennes seksuelle tjenester, og forteller henne i stedet en historie om hans meningsløse leting etter en ung kvinne han møtte og ble forelsket i kort tid etter frigjøringen av Roma seks måneder tidligere. Men når Fred beskriver denne kvinnen, forstår Francesca at hun er den samme kvinnen han leter etter. Men begge to har forandret seg så mye i løpet av den korte tiden som har gått, så de kjenner ikke hverandre igjen. Når Fred sovner, går Francesca sin vei. Men hun ber utleieren av værelset hennes om å gi Fred en papir-bit med adressen hennes på når han våkner. Dagen etter venter Francesca forgjeves på Fred. Men når Fred oppdager papiret med adressen hennes, tror han at dette er adressen til et bordell. Han kaster derfor dette papiret, før han forlater byen sammen med resten av enheten sin. Den sørlige delen av Firenze er nå frigjort, men harde kamper fortsetter i resten av byen.

Alle broene i området, bortsett fra Ponte Vecchio, har blitt ødelagt. Sykepleier Harriet får vite at lederen for partisanene, kalt Lupo, er en kunstner som hun kjente i Firenze før krigen brøt ut. Hun slår seg sammen med partisanen Massimo, en mann som er desperat etter å finne nyheter om familien sin. Tre amerikanske militære prester får overnatte ved et romersk-katolsk kloster i Appenninene, litt vest for Rimini. Kaptein Bill Martin, som er den eneste av dem som snakker italiensk, fungerer som tolk. Munkene blir forferdet over å oppdage at Martin er katolikk. Hans to kollegaer er faktisk en protestant, og en jøde. Når gjestene og vertene deres setter seg til kvelds, observerer Martin at munkene ikke har noe på tallerkenene deres. Han spør, og får vite at munkene har bestemt seg for å faste i håp om å få himmelens gunst ved å omvende gjestene deres til deres egen tro.

Til tross for regelen om at måltider skal inntas i stillhet, holder Martin en tale hvor han uttrykker sin takknemlighet for å ha funnet sin fred og religiøse tro igjen - som han trodde hadde gått tapt i krigens redsler. I desember 1944 opererer tre medlemmer fra Office of Strategic Services i hemmelighet bak tyskernes linjer, sammen med italienske partisaner ved Posletten. De redder to britiske flyvere som har blitt skutt ned. Men de oppdager snart at den italienske familien som hadde støttet dem har blitt henrettet av tyskerne. Senere blir de allierte soldatene og partisanene også tatt til fange av tyske soldater. Partisanene blir henrettet allerede dagen etter, og de allierte fangene blir skutt når de forsøker å forhindre dette.

Skuespillere 
 Carmela Sazio som Carmela
 Robert Van Loon som Joe (fra den første episoden)
 Dots Johnson som Joe (fra den andre episoden)
 Alfonsino Bovino som Pasquale
 Maria Michi som Francesca
 Gar Moore som Fred
 Harriet White som Harriet
 Renzo Avanzo som Massimo
 Giulietta Masina som majorens datter
 William Tubbs som kaptein Bill Martin
 Father Vincenzo Carrella som en munk
 Owen Jones som en protestantisk kapellan
 Elmer Feldman som en jødisk soldat
 Dale Edmonds som Dale
 Achille Siviero som Cigolani
 Roberto Van Loel som en tysk offiser.
 Giulio Panicali som en forteller-stemme

Referanser

Eksterne lenker 

Italienske dramafilmer
Italienskspråklige filmer
Italienske krigsfilmer
Filmer fra 1946
Filmer om andre verdenskrig